Mirarien Andre Maria katedrala (Caacupé)

Mirarien Andre Maria basilika-katedrala edo Caacupéko katedrala (gaztelaniaz: Catedral Basílica de Nuestra Señora de los Milagros edo Catedral de Caacupé) Paraguaiko Caacupé hiriko katedrala da. Katedrala Caacupéko elizbarrutiaren egoitza da. Elizbarrutia izendatu aurretik, eskualde prelatutza izendapenarekin sortu zen 1960ean, baina 1967an Paulo VI.a aita santuak Rerum catholicarum izenburudun buldan elizbarruti mailara goratu zuen. Caacupéko Ama Birjinaren santutegia Paraguain dagoen basilika katolikoa da. 1765ko abenduaren 8an ireki zen eta harrezkero bertako sinestedun askoren erromesaldi-lekua da. Caacupé izena guaranierazko ka'a kupé hitzetatik dator eta belarraren atzean edo belardiaren atzean esan nahi du euskaraz. Caacupé Paraguaiko hiriburu espiritualtzat hartu ohi da herrialdeko santutegirik handiena bertan dagoelako. Erreferentziak Ikus, gainera Caacupéko Ama Birjina Kanpo estekak